FASADEVASK

Utsatt til Sommeren 2027
 
Fasadevask AS (FV), drifts- og styreleder har konkludert med at det ikke er fornuftig å fortsette prosjektet i år.
 
Nysådde plener og nedbør har gjort det umulig å få frem lifter og biler. Grunnen blir ødelagt, og bilene/liftene setter seg fast.
 
FV tar på seg ansvaret for ufullstendig befaring i forkant, og vil derfor dekke utgiftene de har hatt i forbindelse med liftleie, forbruk av kjemi og lønnsutbetalinger til de ansatte.
 
Kort fortalt så har FV erfart at grunnet mange år uten vask av fasadene, så er det såpass overgrodd at normale blandingsforhold med kjemi ikke er tilstrekkelig. Ved uttesting fastslo FV at de måtte øke mengden kjemi 3 ganger for å få et godt resultat. 

For å nå opp over 2 etasjer med den mengde kjemi som er nødvendig, så kan ikke FV bruke høytrykksvaskere med teleskopsteng. De må benytte «softwash» anlegget som kan mikse sterkere blandinger, og da er de avhengig av lift på alle sider av bygningene. 

Ved mindre «skitne» fasader så ville det normalt vært tilstrekkelig med 10% kjemi og bruk av teleskopstenger, men her må de opp i 30%.
 
Med tanke på alle prosjektene som går parallelt for tiden, så er dette forhåpentligvis ikke kun dårlige nyheter. 

Denne informasjonen ble sendt ut på e-post 8. september, og ble lagt i postkassene til de som ikke benytter e-post 9.september


Med Vennlig Hilsen
Styret i Haraløkka Borettslag








